cyanic-selkie/wikianc huggingface dataset:
প্রধান-ধারা (নক্ষত্রের শ্রেণী)
ইতিহাস
এপ্রিল ২০১৮ সালে, জ্যোতির্বিজ্ঞানীরা পৃথিবী থেকে ৯ বিলিয়ন আলোকবর্ষ দূরে ইকারুস (আনুষ্ঠানিকভাবে, এমএসিএস জে১১৪৯ লেন্সযুক্ত তারা ১) নামক সবচেয়ে দূরবর্তী "সাধারণ" (অর্থাৎ প্রধান-ধারা) তারা সনাক্ত করনের কথা জানান।
গঠন ও বিবর্তন
কোনও তারার কেন্দ্রে উল্লেখযোগ্য পরিমাণে হাইড্রোজেন ক্ষয়প্রাপ্ত না হওয়া পর্যন্ত সেটি প্রধান-ধারার তার প্রাথমিক অবস্থানের নিকটেই থাকে। এরপর সেটি আরও উজ্জ্বল তারায় পরিণত হওয়া শুরু করে। (এইচআর চিত্রে, বিবর্তিত নক্ষত্রটি প্রধান-ধারার ডানদিকে এবং উপরে চলে আসে) এই পর্যন্ত, প্রধান-ধারা তারার জীবদ্দশায় প্রাথমিক হাইড্রোজেন-জ্বলন পর্যায়ের প্রতিনিধিত্ব করে।
বৈশিষ্ট্য
কোনো তারার তাপমাত্রা, তারাটির ফটোস্ফিয়ারের প্লাজমার ভৌত বৈশিষ্ট্যের উপর তার প্রভাবের ভিত্তিতে তারাটির বর্ণালীর ধরন নিরূপণ করে। তরঙ্গদৈর্ঘ্যের ফাংশন হিসাবে একটি তারার শক্তি নির্গমন তার তাপমাত্রা এবং গঠন উভয় দ্বারাই প্রভাবিত হয়। এই শক্তি সংস্থান একটি রঙ সূচক, বি - ভি দ্বারা করা হয় যা ফিল্টারের মাধ্যমে নীল (বি) এবং সবুজ-হলুদ (ভি) আলোতে নক্ষত্রের ঔজ্জ্বল্য পরিমাপ করে। ঔজ্জ্বল্যের এই পার্থক্যই একটি তারার তাপমাত্রার পরিমাণ প্রকাশ করে।
মোহাম্মদ শামি
মোহাম্মদ শামি আহমেদ (জন্ম: ৯ মার্চ, ১৯৯০) উত্তরপ্রদেশের আমরোহা এলাকায় জন্মগ্রহণকারী ভারতীয় ক্রিকেটার। তিনি ভারত ক্রিকেট দলের টেস্ট ও একদিনের আন্তর্জাতিকে ক্রিকেট খেলছেন। এছাড়াও, ঘরোয়া ক্রিকেটে বাংলার হয়ে খেলছেন। মূলতঃ ডানহাতি ফাস্ট বোলার হিসেবেই তার দলে অংশগ্রহণ। ইন্ডিয়ান প্রিমিয়ার লীগে কলকাতা নাইট রাইডার্স দলের হয়ে খেলছেন তিনি। গড়ে ১৪০ কি.মি./ঘ বেগে বলকে সুইং ও সীম প্রয়োগে বোলিং করেন যা একজন আদর্শ ফাস্ট বোলারের জন্য অত্যন্ত উপযোগী।
প্রারম্ভিক জীবন
২০১০ সালে আসাম দলের বিপক্ষে তার প্রথম-শ্রেণীর ক্রিকেটে অভিষেক ঘটে। খেলায় তিনি তিন উইকেট দখল করেন। ২০১১ সালের ইন্ডিয়ান প্রিমিয়ার লীগে কলকাতা নাইট রাইডার্সের সাথে চু্ক্তিবদ্ধ হন। ঘরোয়া ক্রিকেটে চমকপ্রদ সাফল্য লাভ করায় ২০১২ সালে ওয়েস্ট ইন্ডিজ সফরে ভারত এ-দলের সদস্য মনোনীত হন। জুন, ২০১২ সালে অনানুষ্ঠানিক টেস্ট খেলায় ওয়েস্ট ইন্ডিজ এ-দলের বিপক্ষে চেতেশ্বর পুজারা'র সাথে ১০ম উইকেট জুটিতে ৭৩ রানের জয়সূচক ইনিংস খেলেন।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৯ ওভার বোলিং করে ৪১ রানের বিনিময়ে ৩ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়। এরপর ২০১৯ সালে বিশ্বকাপে তিনি আবার ভারতীয় দলের হয়ে খেলার সুযোগ পান। ভারতের পঞ্চম ম্যাচে ভুবনেশ্বর কুমারের পরিবর্তে তাকে সুযোগ করে দেওয়া হয়। এই ম্যাচের শেষ ওভারে হ্যাট্রিক করে মোট ৪ টি উইকেট নিয়ে আফগানিস্তানের বিরুদ্ধে ভারতকে জয় এনে দেন শমি।
টেস্ট ক্রিকেট
জসপ্রীত বুমরাহ এর পর দ্বিতীয সেরা ভারতীয় ক্যারিয়ার স্ট্রাইক রেট তার দখলে রয়েছে। কপিল দেব এর পর দ্বিতীয ভারতীয় দ্রুত বোলার হিসেবে সবচেয়ে বেশি বোল্ড উইকেট নেওয়ার রেকর্ড তার দখলে রয়েছে।
যমুনা এক্সপ্রেস
যমুনা এক্সপ্রেস (ট্রেন নম্বর ৭৪৫/৭৪৬) বাংলাদেশ রেলওয়ের অধীনে পরিচালিত ঢাকা থেকে তারাকান্দি রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি ১৯৮৮ সালের ৩০ জানুয়ারি থেকে চলাচল করছে।
সময়সূচী
(নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।
ফারুক আহমেদ উল্লা খান
ফারুক আহমেদ উল্লা খান (জন্ম: ১ ফেব্রুয়ারি ১৯৪৯) একজন বাংলাদেশী স্থপতি ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অবসরপ্রাপ্ত অধ্যাপক এবং বেসরকারি ব্রাহ্মণবাড়িয়া বিশ্ববিদ্যালয়ের উপাচার্য।
জন্ম
তিনি ১৯৪৯ সালের ১ ফেব্রুয়ারি জন্মগ্রহণ করেন।
শিক্ষাজীবন
ফারুক বাংলাদেশ প্রকৌশল বিশ্ববিদ্যালয় থেকে স্থাপত্য বিভাগ থেকে স্নাতক ও স্নাতকোত্তর ডিগ্রি লাভ করেন। তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
ফারুক আহমেদ ১৯৭৩ সালে বুয়েটের স্থাপত্য বিভাগে প্রভাষক হিসেবে যোগ দেন এবং ১৯৯৫ সালে অধ্যাপক পদে উন্নীত হন। দীর্ঘ শিক্ষকতা জীবনে তিনি বুয়েটের সিন্ডিকেট সদস্য, প্রভোস্ট, ডিন ও বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। ২০১৫ সালে তিনি বুয়েট থেকে অবসর গ্রহণ করেন।
এছাড়া ঢাকা প্রকৌশল বিশ্ববিদ্যালয়, স্টেট ইউনিভার্সিটি, ফারইস্ট ইন্টারন্যাশনাল ইউনিভার্সিটি, শান্ত মারিয়ম ইউনিভার্সিটি অব ক্রিয়েটিভ টেকনোলোজি, ওয়ার্ল্ড ইউনিভার্সিটিতেও অধ্যাপনা করার অভিজ্ঞতা রয়েছে তার।
ফারুক আহমেদ উল্লা খান ২০২১ সালের ১ নভেম্বর পরবর্তী চার বছরের জন্য বেসরকারি ব্রাহ্মণবাড়িয়া বিশ্ববিদ্যালয়ের উপাচার্য হিসেবে যোগদান করেন।
প্রসন্নময়ী দেবী
প্রসন্নময়ী দেবী (জন্ম: ১৮৫৬ অথবা ১৮৫৭ খ্রিষ্টাব্দ, ১৪ই আশ্বিন ১২৬৪ বঙ্গাব্দ - মৃত্যু: ২৫শে নভেম্বর ১৯৩৯) একজন বিশিষ্ট কবি এবং সাহিত্যিক। তিনি কবিতা ছাড়াও উপন্যাস, ভ্রমণকাহিনী এবং স্মৃতিকথা লিখেছিলেন।
প্রথম জীবন ও পরিবার
কবি প্রসন্নময়ী দেবী বর্তমান বাংলাদেশের পাবনা জেলার হরিপুর গ্রামের চৌধুরী জমিদার বংশে ১৮৫৬ বা ১৮৫৭ খ্রিষ্টাব্দে জন্মগ্রহণ করেন। তার পিতার নাম দুর্গাদাস চৌধুরী। প্রসন্নময়ী ছিলেন তার প্রথম সন্তান। প্রসন্নময়ীর ছিল সাত ভাই। তাদের মধ্যে কলকাতা হাইকোর্টের বিচারপতি স্যার আশুতোষ চৌধুরী এবং সাহিত্যিক প্রমথ চৌধুরী উল্লেখযোগ্য। দশ বছর বয়সে প্রসন্নময়ীর বিবাহ হয় পাবনার গুণাইগাছা গ্রামের কৃষ্ণকুমার বাগচীর সাথে। বিবাহের মাত্র দুই বছর পরেই কৃষ্ণকুমার উন্মাদরোগগ্রস্ত হন। এর পর থেকে প্রসন্নময়ী তার শিশুকন্যা প্রিয়ম্বদাকে নিয়ে তার পিত্রালয়েই বাস করতেন।
এরপর প্রসন্নময়ীর পিতা তার মেয়ের কষ্ট দূর করার জন্য তাকে গৃহে উপযুক্ত শিক্ষা দিতে মনস্থ করেন। তাকে ইংরেজি ও সঙ্গীত শেখানোর জন্য ইউরোপিয়ান শিক্ষিকা নিযুক্ত করেন এবং নিজে তার বাংলা ও সংস্কৃত শিক্ষার ভার গ্রহণ করেন। ইংরেজি ও সঙ্গীত শিক্ষা বেশি অগ্রসর না হলেও পরবর্তীকালে প্রসন্নময়ী দেবী ইংরেজি শিখেছিলেন।
প্রসন্নময়ীর একমাত্র কন্যা প্রিয়ম্বদা দেবীর নাম বাংলা সাহিত্যে সুপরিচিত। তিনিও বিখ্যাত কবি ছিলেন।
সাহিত্যকর্ম
বারো বছর বয়সে প্রসন্নময়ী দেবীর কবিতার বই 'আধ আধ ভাষিণী' প্রকাশিত হয়। ১৮৭০ খ্রিষ্টাব্দে, ১২৭৬ বঙ্গাব্দে জি. পি. রায় অ্যান্ড কোম্পানি, প্রিন্টারস দ্বারা মুদ্রিত ও প্রকাশিত হয়েছিল। এই বইটিতে সতেরটি ছোট ছোট কবিতা ছিল।
প্রসন্নময়ীর দ্বিতীয় কবিতার বই 'বনলতা'। ১২৮৭ বঙ্গাব্দে শ্রীযুক্ত যোগেশ চন্দ্র বন্দ্যোপাধ্যায় দ্বারা ক্যানিং লাইব্রেরি কলকাতা থেকে এটি প্রকাশিত হয়। এই বইটিতে পঁচিশটি খণ্ড কবিতা ছিল। এর মধ্যে তিনটি কবিতা ইংরেজি কবিতার অনুবাদ। বনলতা কবির তরুণ বয়সের রচনা। বনলতা কাব্যগ্রন্থটি প্রকাশিত হওয়ার পর প্রসন্নময়ী সাহিত্য সমাজে পরিচিত হন। সেই আমলের সাহিত্য সমালোচক রাজনারায়ণ বসু যেমন এর প্রশংসা করেন তেমনই 'আর্য্যদর্শন', 'ইন্ডিয়ান নেশন', 'দ্য ইন্ডিয়ান মিরর', 'ব্রাহ্ম পাবলিক ওপিনিয়ন', 'ক্যালকাটা রিভিউ' প্রভৃতি পত্রিকায় এই বইয়ের উৎসাহব্যঞ্জক সমালোচনা প্রকাশিত হয়।
প্রসন্নময়ীর তৃতীয় গ্রন্থ 'নীহারিকা' প্রথম ভাগ ১২৯০ বঙ্গাব্দে প্রকাশিত হয়। এটির দ্বিতীয় ভাগ প্রকাশিত হয় ১৮১৮ শকাব্দে। 'নীহারিকা' প্রথম ভাগে মোট একুশটি কবিতা আছে। এতে তার কবিপ্রতিভা সম্পূর্ণ বিকশিত হয়েছিল। নীহারিকা দ্বিতীয় ভাগের কবিতার মধ্যে জীবনের নিগূঢ় রহস্য ব্যথা দেখা যায়। মোট আটত্রিশটি কবিতা নীহারিকাতে ছিল।
তার উপন্যাসগুলির মধ্যে 'অশোকা', 'পূর্বকথা', 'আর্যাবর্ত' উল্লেখযোগ্য।
তিনি যে সময়ে লিখতে আরম্ভ করেছিলেন সেই সময় ছিল বাংলার আধুনিক সাহিত্যের প্রারম্ভকাল। তিনি সেই সময়ের অনেক মাসিক পত্রে রচনা, গল্প ও কবিতা লিখেছিলেন। তারপরে তিনি 'ভারতবর্ষ', 'মানসী ও মর্ম্মবাণী' ও 'মাতৃমন্দির' প্রভৃতি পত্রিকাতে রচনা প্রকাশ করেন।
কান
কর্ণ বা কান প্রাণিদেহের শ্রবণ অঙ্গ, যা স্তন্যপায়ী প্রাণীদের ক্ষেত্রে ভারসাম্যও রক্ষা করার কাজ করে। এটি মানবদেহের একটি অঙ্গ, যা মাথার দুই দিকে অবস্থিত। এর দ্বারা মানুষ শ্রবণ করে। এর সাহায্যে আমরা বহিরাগত শব্দ শুনি, তাই এটি একটি শ্রবণেন্দ্রিয়। অনেক মানুষ কান নিয়ে অবহেলা করে, তা ঠিক নয়। কারণ কানকে অবহেলা করলে কানে বিভিন্ন ধরনের রোগ হতে পারে। যা সবার জন্য ক্ষতিকর। তাই কানকে অবহেলা করা উচিত নয়।
গঠন
মানুষের কানের প্রধান তিনটি অংশ হল-
বহিঃকর্ণ
কর্ণছত্র, কর্ণকুহর ও কর্ণপটহ দ্বারা গঠিত। এদের কাজ হল শব্দতরঙ্গকে বাইরের থেকে মধ্যকর্ণে প্রবাহিত করা...
মধ্যকর্ণ
থাম্ব মেলিয়াস, ইনকাস ও স্টেপিস নামে তিনটি অস্থি দ্বারা গঠিত।এদের কাজ হল শব্দতরঙ্গকে কর্ণপটহ থেকে অন্তকর্ণে প্রবাহিত করা। স্টেপিস মানবদেহের সর্বাপেক্ষা ছোট অস্থি। স্টেপিস ত্রিকোণাকার অস্থি।
অন্তঃকর্ণঃ
করোটির অডিটরি ক্যাপ্সুলের পেরিওটিক অস্থির অভ্যন্তরে অন্তঃকর্ণ অবস্থান করে। অন্তঃকর্ণের প্রধান অংশ হলো পাতলা পর্দা জাতীয় মেমব্রেনাস ল্যাবিরিন্থ নামক একটি জটিল  অঙ্গ। এ অঙ্গটি এন্ডোলিম্ফ নামক তরল পদার্থ দ্বারা পূর্ণ থাকে।  পেরিলিম্ফ নামক তরল পদার্থপূর্ন অস্থিময় ল্যাবিরিন্থ দ্বারা মেমব্রেনাস লেবিরিন্থ পরিবেষ্টিত থাকে। এন্ডোলিম্ফ ও পেরিলিম্ফ সম্পূর্নভাবে পৃথক থাকে।
মেমব্রেনাস ল্যাবিরিন্থ এর মূলদেহ ইউট্রিকুলাস ও স্যাকুলাস নামক দুটি প্রকোষ্ঠ নিয়ে গঠিত। ইউট্রিকুলাস আকারে বড় ও উপরে অবস্থান করে। স্যাকুলাস ছোট এবং নিচে অবস্থান করে। স্যাকুলোইউট্রিকুলার নামক একটি সংক্ষিপ্ত নালী  দ্বারা দুটি প্রকোষ্ঠ পরস্পর সংযুক্ত থাকে ।  প্রতিটি প্রকোষ্ঠের অভ্যন্তরে ম্যাকুলা নামের কতগুলো সংবেদি কোষ থাকে এবং এগুলো থেকে সংবেদী লোম বের হয়। লোমগুলো কানের পাথর বা অটোলিথ সমন্বিত জেলিতে ডুবে থাকে। এসব সংবেদি কোষ ও লোম মানুষের মাথার অবস্থান ঠিক রাখে।
ইউট্রিকুলাস বা ভেস্টিবিউলার অ্যাপারেটাস কানের ভারসাম্য রক্ষাকারী অঙ্গ। এটি একটি ভেস্টিবিউল বা গোলাকার প্রকোষ্ঠ এবং তিনটি অর্ধবৃত্তাকার নালী নিয়ে গঠিত।  নালীগুলোর মধ্যে দুটি উলম্বিক এবং একটি আনুভূমিকভাবে অবস্থান করে। নালীগুলো পরস্পর সমকোণে অবস্থান করে। প্রতিটি নালীর একপ্রান্ত কিছুটা স্ফিত হয়ে অ্যাম্পুলা গঠন করে যার  অভ্যন্তরে ক্রিস্টি নামের সংবেদি লোমবাহী কতগুলো কোষ থাকে।  সংবেদী লোমগুলো চুনময় জেলীর মত অটোলিথ দ্বারা আবৃত থাকে।
ককলিয়া ও ভেস্টিবিউলার যন্ত্র দ্বারা নির্মিত।ককলিয়ার মধ্যেই শ্রুতি-যন্ত্র অবস্থিত।
মুরুদ
মুরুদ (Murud) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুরুদ শহরের জনসংখ্যা হল ১২,৫৫১ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মুরুদ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
সুজাতা (১৯৫৯-এর চলচ্চিত্র)
সুজাতা হল বিমল রায় পরিচালিত ১৯৫৯ সালের ভারতীয় হিন্দি ভাষার চলচ্চিত্র। এটি সুবোধ ঘোষের একই নামের বাংলা ছোটগল্প অবলম্বনে নির্মিত। এতে নাম ভূমিকায় অভিনয় করেন নূতন এবং অন্যান্য শ্রেষ্ঠাংশে অভিনয় করেন সুনীল দত্ত, সুলোচনা, ললিতা পবার, ও শশীকলা। চলচ্চিত্রটির সঙ্গীতায়োজন করেন শচীন দেববর্মণ ও গীত রচনা করেন মজরুহ সুলতানপুরি।
চলচ্চিত্রটি ১৯৫৯ সালে কান চলচ্চিত্র উৎসবে অংশগ্রহণ করে। এটি ৭ম জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে এবং শ্রেষ্ঠ চলচ্চিত্র ও শ্রেষ্ঠ পরিচালকসহ চারটি বিভাগে ফিল্মফেয়ার পুরস্কার অর্জন করে।
প্রোপাইন
প্রোপাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় গাস। এর রাসায়নি সংকেত C3H4। প্রোপাইন অবস্থান সমানুতা প্রদর্শন করে। এটার আকৃতি সরল রৈখিক।
প্রোপাইনের ধর্ম
প্রোপাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে প্রোপাইন অণু সৃষ্টি করে।
ভৌত ধর্ম
প্রোপাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
রাসায়নিক বিক্রিয়া
প্রোপানের রাসায়নিক বিক্রিয়া অসম্পৃক্ত হাইড্রোকার্বন প্রোপিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। প্রোপিনের তুলনায় প্রোপানের অসম্পৃক্ততা বেশি। কারণ প্রোপিনে একটি পাই বন্ধন থাকে কিন্তু প্রোপাইনে দুটি পাই বন্ধন থাকে। প্রোপেন বা প্রোপিনের অম্লধর্ম নেই বললেই চলে কিন্ত প্রোপাইন অম্লধর্মী। এর কারণ প্রোপাইন অনুর কার্বন পরমাণুর sp সংকরন  প্রোপাইন পাঁচ ধরনের বিক্রিয়া প্রদর্শন করে।
প্রোপাইনের ব্যবহার
প্রোপাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়। রকেটের জালানী সাথে প্রোপাল্যান্ট হিসেবে ব্যবহার করা হয়।
উদ্ভিদকুল
ডান|ফ্রেম|একটি দ্বীপের উদ্ভিদের সরলীকৃত স্কিম্যাটিক এবং তার সমস্ত উদ্ভিদ প্রজাতি, বাক্সগুলিতে দেখানো হয়েছে। উদ্ভিদকুল বলতে একটি নির্দিষ্ট অঞ্চল বা সময়ে প্রাকৃতিকভাবে জীবিত উদ্ভিদ এবং তাদের জীবনকে বোঝায়। এর সাথে সংশ্লিষ্ট শব্দটি হল প্রাণীজীবনের ক্ষেত্রে, প্রাণিকুল। উদ্ভিদ এবং প্রাণীজগৎ বা জীবনের অন্যান্য রূপগুলি, যেমনঃ ছত্রাককে সম্মিলিতভাবে জীবন (উদ্ভিদ বা প্রাণী কোনটিই নয়) হিসাবে উল্লেখ করা হয়। কখনো বা ব্যাকটিরিয়া এবং ছত্রাককে উদ্ভিদ হিসাবেও উল্লেখ করা হয়। যেমন অন্ত্রে উদ্ভিদ বা ত্বকের উদ্ভিদ।
ব্যাকরণ
"উদ্ভিদকুল" শব্দটি রোমান পৌরাণিক কাহিনীতে উদ্ভিদের ফুল এবং উর্বরতার দেবী ফ্লোরার লাতিন নাম থেকে এসেছে। প্রযুক্তিগত শব্দ "উদ্ভিদকুল" এরপরে ষোড়শ শতাব্দীর শেষে এই দেবীর লক্ষণা থেকে উদ্ভূত হয়। এটি প্রথম ব্যবহার হয় কবিতায় কোন এক অঞ্চলের প্রাকৃতিক উদ্ভিদ বোঝাতে। তবে শীঘ্রই এই জাতীয় উদ্ভিদকে তালিকাভুক্ত কোন কাজের অর্থ ধরে নেওয়া হয়েছিল। তদুপরি, "উদ্ভিদকুল" সপ্তদশ শতাব্দীতে একটি কৃত্রিম উদ্যানের ফুলগুলিকে বোঝাতে ব্যবহৃত হত।
উদ্ভিদকুল এবং উদ্ভিদের মধ্যে একটি পার্থক্য প্রথম জুলুস থুরম্যান (১৮৪৯) তৈরি করেছিলেন। এর আগে দুটি শব্দটি নির্বিচারে বা কোন বাচ-বিচার না করেই ব্যবহার করা হত।
শ্রেণীবিভাগ
ফুলকীয় অঞ্চলে বিশেষ পরিবেশ বা জলবায়ুর উপর ভিত্তি করে উদ্ভিদগুলিকে উদ্ভিদকুলে বিভক্ত করা হতো। অঞ্চলগুলি পর্বত অথবা ফ্ল্যাটল্যান্ডের মতো স্বতন্ত্র আবাস হতে পারে। উদ্ভিদকুল বলতে জীবাশ্মের উদ্ভিদের মতো ঐতিহাসিক যুগের উদ্ভিদজীবনকে বোঝাতে পারে। অবশেষে উদ্ভিদগুলি বিশেষ পরিবেশ অনুযায়ী বিভক্ত হতে পারে:
উদ্ভিদকুলের নথি
নির্দিষ্ট অঞ্চল বা সময়ে উদ্ভিদ " উদ্ভিদকুল " হিসাবে পরিচিত এমন একটি প্রকাশনায় নথিভুক্ত করা যেতে পারে। উদ্ভিদকুলকে কার্যকারিতা করার জন্য বিশেষজ্ঞদের থেকে উদ্ভিদবিজ্ঞান জ্ঞানের প্রয়োজন হতে পারে। ঐতিহ্যগতভাবে এগুলি বই, তবে কিছু এখন সিডি-রম বা ওয়েবসাইটে প্রকাশিত হয়।
সাইমন পল্লির ১৬৪৮ সালের ফ্লোরা ড্যানিকা সম্ভবত একটি নির্দিষ্ট অঞ্চলের উদ্ভিদ জগতের কথা উল্লেখ করার জন্য  "উদ্ভিদকুল" শিরোনামের প্রথম বই। এটি মূলত ডেনমার্কে ক্রমবর্ধমান ঔষধি গাছের বর্ণনা দেয়। পোলিশ জেসুইট মাইচা বয়েমের লেখা ফ্লোরা সিনেনসিস হল "উদ্ভিদকুল" নামে একটি বইয়ের প্রথম দিককার উদাহরণ। তবে, এর শিরোনাম উদ্ভিদকুল হলেও  এটি কেবল উদ্ভিদই নয়, এই ভারত এবং চীন অঞ্চলের কিছু প্রাণীকেও আচ্ছাদন করে।
গবেষণা
জন ডালটন হুকার (১৮১৭-১৯১১) নামে এক ব্যক্তি এবং তার সহকারী টমাস টমসেন (১৮১৭-১৮৭৮) পূর্ব ভারত, সিলেট, চট্টগ্রাম এবং সুন্দরবনে ব্যাপকভাবে উদ্ভিদ সন্ধান চালান। ১৮৫৫ সালে প্রকাশিত "হিমালিয়া জরনাল" হুকার ধারাবাহিকভাবে ভ্রমণকথা ও সেখানকার উদ্ভিদজগতের বিভিন্ন বর্ণনা লিখেন। ১৮৫০ সালের মে মাসে প্রথম দিনে কলকাতা থেকে এক দীর্ঘ নৌযাত্রায় তিনি পাবনা, ঢাকা ও মেঘনা নদী পেরিয়ে ছাতক ও সিলেট পৌঁছেন। তিনি যখন ১৮৫১ সালে কলকাতা ফিরবেন তখন তিনি ফেরার পথে কিছুটা হাঁটা-হাটি করে আবার কিছুটা নৌকায় করে ঢাকা, চট্টগ্রাম, হাতিয়া অঞ্চলে ভ্রমণ করেছিলেন। হুকার ছিলেন ভারতী উপমহাদেশের উদ্ভিদ নিয়ে ভূগল চর্চার একজন অগ্রদূত।
চার্লস ব্যারন ক্লার্ক পরবর্তীতে ১৮৬৬ সালে কলকাতার প্রেসিডেন্সি কলেজের গণিতের অধ্যাপক হন। পূর্ববঙ্গের স্কুল পরিদর্শক হিসাবে কর্মরত থাকাকালে তিনি আড়াই বছর নৌকায় ভ্রমণ করেন। এসময় তিনি প্রায় ৭০০০ উদ্ভিদের নমুনা সংগ্রহ করেন।
কলকাতার ব্যবসা-বাণিজ্যর জন্য আঠারো শতকের শেষের দিকে বার্মা থেকে আনা সেগুন জাহাজ তৈরি করা হয়েছিল। এই জাহাজ দিয়ে মাল পরিবহন করা হত। ১৮৮৭ সালে পরীক্ষামূলক সেগুনচাষ শুরু হয় রবার্ট কিডের  সুপারিশে  কলকাতার সন্নিকটে হুগলি নদীর তীরে কলকাতা উদ্যানের একাংশে। বার্মা থেকে আনা হয়েছিল বীজগুলো। এই বীজ দিয়ে  চট্টগ্রামের পার্বত্য এলাকা এবং কান্তাইয়ে সেগুন গাছ রোপণ শুরু করা হয়। যার কারণে বনাঞ্চলে প্রথম বিদেশি প্রজাতির সূচনা ঘটে।
অর্থকরী
এখন সারা পৃথিবীতে প্রায় ৫০০০ প্রজাতির গুরুত্বপূর্ণ অর্থকরী উদ্ভিদ প্রজাতি আছে। বাংলাদেশে আছে পর্যাপ্ত অর্থকরী উদ্ভিদ। এখানে সপুষ্পক উদ্ভিদ প্রজাতির মধ্যে ৩২০টি অর্থনৈতিকভাবে গুরুত্বপূর্ণ । এখানে ১৫০ প্রজাতির ফসল মুখ্য। বাকিগুলি বিপণন হয়ে থাকে নির্দিষ্ট এলাকা বা স্থানীয় লোকদের মধ্যে যা সীমিত। বাংলাদেশে অর্থকরী উদ্ভিদের মধ্যে রয়েছে ধান, গম । ধানের পর সর্বাধিক গুরুত্বপূর্ণ অর্থকরী উদ্ভিদ পাট, চা এবং আখ।
অবদান
১৮ শতকের শেষার্ধে কলকাতায় ব্রিটিশ গভর্নর জেনারেলের বাসভবন প্রতিষ্ঠার পর বাংলাদেশ এবং পূর্ব-ভারতের বিভিন্ন অঞ্চলে উদ্ভিদ সমীক্ষা শুরু হয়েছিল । তখনকার উইলিয়াম রক্সবার্গ ছিলেন অগ্রণী উদ্ভিদ পর্যবেক্ষক। তৎকালীন তার অবদানের জন্য তাকে ভারতীয় উদ্ভিদবিদ্যার জনক হিসেবে অভিহিত করা হয়।
১৮ শতকের শেষ নাগাদ উইলিয়ম কেরী কলকাতা আসেন। কেরি ১৮৩২ সালে রক্সবার্গের ৩ খন্ডের একটি বই সম্পাদনা করেন বইটির নাম ছিল ফ্লোরা ইন্ডিকা। কেরিই ভারতে অ্যাগ্রো-হর্টিকালচারাল সোসাইটির প্রতিষ্ঠাতা।
১৮৮৩ সালে এবার্ডিন ও এডিনবরা থেকে চিকিৎসাবিদ্যায় ডিগ্রি লাভের পর মেঘনার পূর্বতীরের লক্ষ্মীপুরে ইস্ট ইন্ডিয়া কোম্পানির কারখানায় কর্মরত হন ডেভিড প্রেইন (১৮৫৭-১৯৪৪)। তিনি কলকাতা বোটানিক গার্ডেন ও বোটানিক্যাল সার্ভে অব ইন্ডিয়ার সুপারিনটেনডেন্ট ছিলেন।
জীববৈচিত্র্য
থাম্ব|উলফগ্যাং ফ্রে এবং রেইনার লোশ অনুসারে ইউরোপের ফ্লোরিস্টিক অঞ্চল প্রায় ৬০০০ প্রজাতির গাছপালা বা উদ্ভিদকুল বাংলাদেশে রয়েছে। এর মধ্যে আবার প্রায় ৩০০ প্রজাতি বিদেশ থেকে আমদানি করা হয়েছে। বাংলাদেশের স্থানীয় প্রজাতি আটটি যা একান্তভাবেই বাংলাদেশের । বাংলাদেশে ৫০০০টি প্রজাতি প্রায় আবৃতবীজ বা সপুষ্পক উদ্ভিদ  এবং চারটি প্রজাতি আছে যেগুলো অনাবৃতবীজ উদ্ভিদ। বাংলাদেশে বিপন্ন ৯৫টি প্রজাতি বিবেচিত হয়। এর মধ্যে ৯২টি আবৃতবীজ এবং তিনটি অনাবৃতবীজ উদ্ভিদ। বাংলাদেশে ৩০০ প্রজাতির শৈবালের নাম কেবলমাত্র স্বাদুপানির পরিবেশ থেকেই নাম লিপিবদ্ধ করা। এদের অনেক প্রজাতি সামুদ্রিক, এবং লবণ পানিতে রয়েছে। ছত্রাক সম্বন্ধে তথ্য বাংলাদেশে সম্পূর্ণ হয়নি। বাংলাদেশে ব্রায়োফাইট রয়েছে প্রায় ২৫০ প্রজাতির এবং প্রায় ২৫০টি টেরিডোফাইট বাংলাদেশে প্রাপ্ত যার মধ্যে এই  প্রজাতির ২৩০টি ফার্নজাতীয়। বিশেষজ্ঞদের হিসাব অনুযায়ী সুন্দরবনের উপকূলীয় অরণ্য বাংলাদেশের সপুষ্পক উদ্ভিদ প্রজাতির সংখ্যা প্রায় ৫০০০টি। বাংলাদেশের উপকূল অনেক ক্ষেত্রে সুন্দরবন নামে পরিচিত। সামুদ্রিক উদ্ভিদবৈচিত্র্য  বঙ্গোপসাগরে আছে শৈবাল, মোহনা ও সেন্ট মার্টিনস দ্বীপ যথেষ্ট সমৃদ্ধ ও বৈচিত্র্যময়।   বাংলাদেশ কৃষিপ্রধান দেশ এবং পৃথিবীর সর্বাধিক গুরুত্বপূর্ণ কয়েকটি ফসলে বাংলাদেশ সমৃদ্ধ। ধান, চা, গম, আলু, ডাঁটাশাক, লিচু, কচু, গাছআলু, বেত, বাঁশ ইত্যাদি উল্লেখযোগ্য।
ভেষজ
উত্তরবঙ্গের ১০টি গ্রাম থেকে পাওয়া তথ্য থেকে জানা গেছে যে এখানকার রোগীদের ৩০ শতাংশ সনাতন চিকিৎসা গ্রহণ করে। এ ধরনের পদ্ধতিতে নানারকম উদ্ভিদসামগ্রী ব্যবহার করা হয়। উত্তরবঙ্গ থেকে প্রাপ্ত তথ্যে জানা যায় ১৫০ জন চিকিৎসকের মধ্যে ৫৭ জন এখানে কবিরাজ। হাড় চিকিৎসকরা সনাতন লোকপ্রজ্ঞার সাহায্যে ভাঙা হাড় জোড়া লাগায়।
ইন্দিরা গান্ধী রাষ্ট্রীয় মুক্ত বিশ্ববিদ্যালয়
ইন্দিরা গান্ধী রাষ্ট্রীয় মুক্ত বিশ্ববিদ্যালয় বা ইগনু হল ভারতের একটি জাতীয় মুক্ত বিশ্ববিদ্যালয়। এই বিশ্ববিদ্যালয়ের প্রধান কার্যালয় নতুন দিল্লির ময়দানগড়ি অঞ্চলে ইগনু রোডে অবস্থিত। বিশ্ববিদ্যালয়টি ভারতের প্রাক্তন প্রধানমন্ত্রী ইন্দিরা গান্ধীর নামে নামাঙ্কিত। ১৯৮৫ সালে এই বিশ্ববিদ্যালয় প্রতিষ্ঠিত হয়। ইগনু ভারত সরকার কর্তৃক পরিচালিত হয়।
ইগনুতে ৪,০০০,০০০ ছাত্রছাত্রী পড়াশোনা করে। শিক্ষার্থী সংখ্যা হিসেবে এটি বিশ্বের বৃহত্তম বিশ্ববিদ্যালয়। দূরশিক্ষাকে সমাজের সকল প্রান্তে ছড়িয়ে দিতে ও দেশের বৃহত্তর জনসংখ্যার কাছে উচ্চশিক্ষার সুবিধা পৌঁছে দিতে এই বিশ্ববিদ্যালয় স্থাপিত হয়েছিল। এটি একটি জাতীয় তথ্যকেন্দ্র ও দূরশিক্ষা উৎকর্ষ কেন্দ্র হিসেবেও কাজ করে।
ভাগা রেলওয়ে স্টেশন
ভাগা রেলওয়ে স্টেশন বাংলাদেশের খুলনা বিভাগের বাগেরহাট জেলার একটি নির্মানাধীন রেলওয়ে স্টেশন।
স্পেনের গৃহযুদ্ধ
স্পেনীয় রাজতন্ত্রের দুর্বলতা স্পেনকে রাজনৈতিক ক্ষমতা দখলের প্রতিযোগিতার ক্ষেত্রে পরিণত করে। রাজা আলফানসোর ক্ষমতাচ্যুতি, রিভেরার সামরিক একনায়কত্ব, প্রজাতন্ত্রী ও সমাজতন্ত্রীদের নির্বাচনী সাফল্য এবং দক্ষিণপন্থী জোটের প্রতিক্রিয়া স্পেনের রাজনীতিতে অস্থিরতার সৃষ্টি করে। এই পরিস্থিতিতে পপুলার ফ্রন্ট ও ফ্যাসিবাদী সেনাপতি ফ্রাঙ্কোর প্রতিযোগিতা স্পেনে গৃহযুদ্ধের সূচনা করে (১৯৩৬-১৯৩৯ খ্রি.)।
নিষ্ঠুরতা
মোট মৃত্যুসংখ্যা বিতর্কিত। ব্রিটিশ ইতিহাসবিদ গৃহযুদ্ধের ইতিহাসে এন্টোনি বিভোর্‌ লিখেছেন যে ফ্রাঙ্কোর শ্বেত সন্ত্রাসের ফলে ২০০,০০০ এবং লাল সন্ত্রাসে ৩৮,০০০ হত্যাকাণ্ড সংঘটিত হয়। জুলিয়াস রুজ একমত হয়েছেন যে, "যদিও সংখ্যা সম্পর্কে বিতর্ক আছে, প্রজাতান্ত্রিক অঞ্চলে ৩৭,৮৪৩ জনকে মৃত্যুদণ্ড দেয়া হয় এবং ফ্রাঙ্কোর অধিকৃত স্পেনে সর্বোচ্চ ১৫০,০০০ জনকে হত্যা করা হয় (৫০,০০০ জনকে যুদ্ধের পরে)।
২০০৮ সালে একজন স্প্যানিশ জজ বালতসার গার্জন, ১৭ জুলাই ১৯৩৬ থেকে ডিসেম্বর ১৯৫১ পর্যন্ত ১১৪,২৬৬ জন জনগণ হত্যা ও গুম হয়ে যাওয়ার ব্যাপারে একটি তদন্ত প্রতিবেদন উন্মুক্ত করেন। সেসব হত্যার ভেতরে কবি ও নাট্যকার ফেদেরিকো গারসিয়া লোরকার হত্যার বিষয়ে তদন্ত প্রতিবেদনও ছিলো।
অঁরি ফাইয়ল
থাম্ব|ডান|অঁরি ফাইয়ল হেনরি ফায়োল (Henri Fayol; জন্ম: ২৯ জুলাই, ১৮৪১ - মৃত্যু: ১৯ নভেম্বর, ১৯২৫) একজন ফরাসি খনি প্রকৌশলী ও খনির পরিচালক। তিনি ইস্তাম্বুলে জন্মগ্রহণ করেন। তিনি ব্যবসায় প্রশাসন বিষয়ের সাধারণ তত্ত্বের উন্নয়ন সাধন করেছেন। পরবর্তীকালে তিনি ও তার সহকর্মীবৃন্দ বিজ্ঞানসম্মত ব্যবস্থাপনায় এ তত্ত্বের উন্নয়নে স্বতন্ত্র ও খসড়াভাবে কাজ করেছেন। আধুনিক ব্যবস্থাপনার ধারণায় তিনিই সবচেয়ে প্রভাববিস্তারকারী ব্যক্তিত্ব হিসেবে চিহ্নিত হয়ে আছেন। আধুনিক ব্যবস্থাপনা জনক কিংবা প্রশাসনিক ব্যবস্থাপনার জনক হিসেবে তাকে গণ্য করা হয়।
জীবনী
থাম্ব|187x187পিক্সেল|হেনরি ফায়োল, সিএ। ১৮৭০-৮০ (বয়স ৩০-৪০) ফাইয়ল ১৮৪১ সালে উসমানীয় সাম্রাজ্যের অধীন ইস্তাম্বুল শহরের একটি শহরতলীতে এক মধ্যবিত্ত পরিবারে জন্মগ্রহণ করেন। তার প্রকৌশলী বাবা স্বর্ণশৃঙ্গ বা গোল্ডেন হর্ন নামক জলপথের উপর দিয়ে নির্মিত গালাতা সেতুর তত্ত্বাবধায়ক ছিলেন। ১৮৪৭ সালে তার পরিবার ফ্রান্সে চলে আসে। ১৮৬০ সালে সাঁত-এতিয়েন এলাকায় অবস্থিত একল নাসিওনাল সুপেরিয়র দে মিন দ্য সাঁত-এতিয়েন শিক্ষাপ্রতিষ্ঠান থেকে তিনি স্নাতক সনদ অর্জন করেন।
ফাইয়ল ১৮৬০ সালে মাত্র ১৯ বছর বয়সে ফ্রান্সের কোমঁত্রি শহরে অবস্থিত "কোঁপাইনি দ্য কোমঁত্রি-ফুরশম্বো-দ্যকাজভিল" (ফরাসি Compagnie de Commentry-Fourchambault-Decazeville) নামের একটি খনি প্রতিষ্ঠানে একজন প্রকৌশলী হিসেবে যোগদান করেন। ফাইয়ল তার স্বীয় মেধা ও যোগ্যতাবলে ১৮৮৮ সালে প্রায় দেউলিয়া পর্যায়ের ঐ প্রতিষ্ঠানের ব্যবস্থাপনা পরিচালক পদে পদোন্নতি লাভ করেন। ১৯০০ সালের মধ্যে প্রতিষ্ঠানটি ফ্রান্সের অন্যতম লৌহ ও ইস্পাত উৎপাদনকারী প্রতিষ্ঠানে পরিণত হয়।
১৯১৮ সালে তিনি যখন এ দায়িত্ব থেকে অবসর নেন তখন প্রতিষ্ঠানটি আর্থিকভাবে সচ্ছল ছিল এবং ঐ সময় প্রতিষ্ঠানটিতে প্রায় দশ হাজার শ্রমিক কাজ করতো। কয়লা খনির শীর্ষ ব্যবস্থাপনার দায়িত্ব পালনকালে ফাইয়ল ব্যবস্থাপনা-বিষয়ক যেসব জটিলতার সম্মুখীন হয়েছিলেন সেগুলো নিরসনে তিনি গভীর মনোনিবেশ করেন। তিনি ১৯১৬ সালে তার গবেষণালব্ধ জ্ঞান ফরাসি ভাষায় আদমিনিস্ত্রাসিওঁ আঁদুস্ত্রিয়েল এ জেনেরাল (Administration Industrielle et Général) শিরোনামের বইটিতে প্রকাশ করেন।
অবদান
১৮৭০-এর দশক থেকে ফাইয়ল খনিজ বিজ্ঞান বিষয়ে একগুচ্ছ নিবন্ধ লেখেন। তার প্রথমদিককার নিবন্ধগুলি ফরাসি বুলতাঁ দ্য লা সোসিয়েতে দ্য লাঁদুস্ত্রি মিনেরাল (Bulletin de la Société de l'Industrie minérale) নামক গবেষণা পত্রিকায় প্রকাশিত হয়। ১৮৮০-এর দশকের শুরু থেকে তার নিবন্ধগুলি ফরাসি বিজ্ঞান অ্যাকাডেমির মুখপাত্র গবেষণা পত্রিকা কোঁত রঁদু দ্য লাকাদেমি দে সিয়ঁস-এ (Comptes rendus de l'Académie des sciences) প্রকাশিত হত।
শুধুমাত্র নিজস্ব ব্যবস্থাপকীয় অভিজ্ঞতাকে অবলম্বন করে তিনি প্রশাসনিক বিষয়ে নিজ ধারণার উত্তরণ ঘটান। ১৯১৬ সালে প্রশাসনিক ব্যবস্থাপনার উপর তার বই পরবর্তীকালে অন্যান্য লেখকদেরকে ব্যাপকভাবে অনুপ্রাণিত করে। একই সময়ে ফ্রেডরিক উইন্সলো টেইলর প্রিন্সিপল্‌স অফ সায়েন্টিফিক ম্যানেজমেন্ট বইটি প্রকাশ করেন।
ব্যবস্থাপনার নীতি প্রবর্তন করেছেন ফাইয়ল। তিনি ব্যবস্থাপনার ৫টি কার্যাবলি এবং কেন্দ্রীকরণ ও একতাসহ ১৪টি মূল নীতি প্রবর্তন করেন।
কাজ
1949 সালে "সাধারণ ও শিল্প প্রশাসন" প্রকাশের মাধ্যমে ফায়লের কাজটি আরও পরিচিত হয়ে ওঠে, ইংরেজি অনুবাদ 1916 সালের কাজ "Administration industrielle et générale"। এই কাজে ফায়োল তার ব্যবস্থাপনার তত্ত্ব উপস্থাপন করেন, যা ফায়োলিজম নামে পরিচিত। এর আগে ফায়ল 1870-এর দশক থেকে শুরু হওয়া খনির প্রকৌশলের উপর বেশ কিছু নিবন্ধ এবং প্রশাসনের কিছু প্রাথমিক কাগজপত্র লিখেছিলেন।
মাইনিং ইঞ্জিনিয়ারিং
১৮৭০ এর দশকে শুরু করে, ফায়ল খনির বিষয়গুলির উপর একটি সিরিজ নিবন্ধ লিখেছিলেন, যেমন কয়লার স্বতঃস্ফূর্ত উত্তাপ (1879), কয়লা বিছানার গঠন (1887), মন্তব্যের অবক্ষেপন এবং উদ্ভিদের জীবাশ্ম (1890)।
তাঁর প্রথম প্রবন্ধগুলি ফরাসি বুলেটিন দে লা সোসাইটি দে ল'ইন্ডাস্ট্রি মিনারলে প্রকাশিত হয়েছিল এবং 1880-এর দশকের গোড়ার দিকে কম্পটেস রেন্ডুস দে ল'অ্যাকাডেমি দেস সায়েন্সেস, ফ্রেঞ্চ একাডেমি অফ সায়েন্সেসের কার্যপ্রণালীতে প্রকাশিত হয়েছিল।
ফায়োলিজম
ফায়লের কাজ ছিল ব্যবস্থাপনার একটি সাধারণ তত্ত্বের প্রথম ব্যাপক বিবৃতিগুলির মধ্যে একটি। তিনি প্রস্তাব করেছিলেন যে ছয় ধরনের সাংগঠনিক কার্যকলাপ রয়েছে, যার মধ্যে একটি হিসাবে ব্যবস্থাপনা, ব্যবস্থাপনার পাঁচটি প্রাথমিক কাজ এবং পরিচালনার চৌদ্দটি নীতি।
সাংগঠনিক কার্যকলাপের ধরন
Fayol একটি শিল্প উদ্যোগের মধ্যে গৃহীত কার্যক্রমের পরিসরকে ছয় প্রকারে ভাগ করেছেন:-
ব্যবস্থাপনার কার্যাবলী
তার মূল কাজ, Administration industrielle et générale; অগ্রাধিকার, সংগঠন, আদেশ, সমন্বয়, নিয়ন্ত্রণ, পাঁচটি প্রাথমিক ফাংশন চিহ্নিত করা হয়েছিল:
ফ্রেঞ্চ কন্ট্রোলার থেকে কন্ট্রোল ফাংশনটি এই অর্থে ব্যবহৃত হয় যে একজন ব্যবস্থাপককে প্রয়োজনীয় সমন্বয় করতে এবং বিচ্যুতিগুলি বিশ্লেষণ করার জন্য একটি প্রক্রিয়া সম্পর্কে প্রতিক্রিয়া পেতে হবে। ইদানীং ব্যবস্থাপনার পণ্ডিতরা নির্দেশনা ও সমন্বয় ফাংশনকে একটি অগ্রণী ফাংশনে যুক্ত করেছেন।
সর্বোচ্চ মহিলা পরিষদ
সর্বোচ্চ মহিলা পরিষদ (এসসিডব্লিউ) হল বাহরাইন সরকারের নারী বিষয়ক উপদেষ্টা সংস্থা। এর সভাপতিত্ব করেন বাহরাইনের বাদশাহ হামাদ বিন ঈসা আল খলিফার স্ত্রী শেখা সাবিকা বিনতে ইব্রাহিম আল খলিফা। সংস্থাটির বর্তমান মহাসচিব হালা আল আনসারী।
দক্ষিণ কানাড়া জেলা
দক্ষিণ কানাড়া স্থানাঙ্কে অবস্থিত ব্রিটিশ ভারতের মাদ্রাজ প্রেসিডেন্সীর একটি জেলা৷ পূর্বতন এই জেলাটি বর্তমানে তিনটি জেলা তথা কর্ণাটক রাজ্যের দক্ষিণ কন্নড় ও উড়ুপি জেলা এবং কেরালা রাজ্যের কাসারগড় জেলায় বিভক্ত৷ জেলাটি মাদ্রাজ প্রেসিডেন্সির জাতিগতভাবে সবচেয়ে বিমিশ্রিত জেলা ছিলো, যেখানে মূখ্য ভাষা হিসাবে তুলু, কোঙ্কণী, উর্দু, বেয়ারি, কন্নড় এবং মালয়ালম ভাষা বলা হতো৷ ১৯৪৭ খ্রিস্টাব্দের পর থেকে এটির দক্ষিণ কন্নড় নাম অনুসৃত হয়৷
তালুক
জেলাটি যে ছয়টি তালুকে বিভক্ত ছিল সেগুলি হল:
জনতত্ত্ব
১৯০১ খ্রিস্টাব্দে দক্ষিণ কানাড়া জেলার জনসংখ্যা ছিল ১১,৩৪,৭১৩ জন যার ৮১ শতাংশ ছিলেন হিন্দু ১১ শতাংশ মুসলিম এবং ৭ শতাংশ খ্রিস্টান। তুলু ভাষা ছিল সর্বাধিক প্রচলিত ভাষা সমগ্র জেলার ৪৪ শতাংশ মানুষের মাতৃভাষা ছিল। এরপরে ছিল কন্নড় ভাষা যা ছিল জেলার সমগ্র জনসংখ্যা ২৩ শতাংশ। প্রায় ১৯ শতাংশ ছিলেন কোঙ্কণী ভাষী। এছাড়া ৯ শতাংশ লোক তাদের মাতৃভাষা মালয়ালম বলে উল্লেখ করেন। ১৯০১ খ্রিস্টাব্দের দক্ষিণ কানাড়া জেলার জনঘনত্ব ছিল ।
১৯০৮ খ্রিস্টাব্দে ব্রিটিশ ভারতে ইম্পেরিয়াল গেজেটিয়ার অব ইন্ডিয়া এই জেলাটির সহিত তাঞ্জোর জেলা, বিশাখাপত্তনম জেলাকে মাদ্রাজ প্রেসিডেন্সিতে অবস্থিত সর্বাধিক ব্রাহ্মণ বসবাসকারী জেলা হিসেবে চিহ্নিত করে।
সর্বোচ্চ মহিলা পরিষদ
রাজনৈতিক বিরোধিতা
লুলওয়া আল আওধীর মতে বাহরাইনে নারীদের অধিকারের ক্ষেত্রে সবচেয়ে বড় বাধা হল আলেমরা, যারা তাদের অনুসারীদের জন্য রাজনৈতিক এজেন্ডা নির্ধারণ করে এবং রাজ্যে একতাবদ্ধ পারিবারিক আইনের বিরুদ্ধে অবিচল রয়েছেন। আল-আওধী বলেন, বিশেষ উদ্বেগের বিষয় হল শিয়া আলেমদের পৌরসভা নির্বাচনে নারীদের অংশগ্রহণের আপত্তি। তিনি এর কারণ হিসাবে তাদের 'অদ্ভুত' ধারণা পোষণকে অভিহিত করেন, যে পৌরসভার সমস্যা সমাধানের জন্য নারী পৌর কাউন্সিলরদের গভীর রাতে ডেকে আনা হতে পারে, যা একজন নারীর পক্ষে অসম্মানজনক। আর এটা নৈতিকভাবে ঠিক না।
সমালোচনা
বাহরাইনের সর্বাধিক বিশিষ্ট নারী অধিকার কর্মী গাদা জামশীর সর্বোচ্চ পরিষদকে বাহরাইনে নারীদের অধিকারকে বাধাগ্রস্ত করার অভিযোগ করেন।
দক্ষিণ কানাড়া জেলা
প্রশাসন
জেলাটি একজন জেলাশাসক দ্বারা পরিচালিত হতো। প্রশাসনিক সুবিধার জন্য জেলাটি তিনটি মহাকুমা উপজেলায় বিভক্ত ছিল:
জেলাটিতে দুটি পৌরনিগম ছিল যথা ম্যাঙ্গালোর এবং উড়ুপি।
ভারতের রাজ্য ফুটবল অ্যাসোসিয়েশনগুলির তালিকা
ভারতের রাজ্য ফুটবল অ্যাসোসিয়েশনগুলি রাজ্য এবং কেন্দ্রশাসিত অঞ্চলগুলির আঞ্চলিক ফুটবল খেলা নিয়ন্ত্রণ করে থাকে। মোট ৩৭টি রাজ্য ফুটবল অ্যাসোসিয়েশন সর্বভারতীয় ফুটবল ফেডারেশন-এর সঙ্গে সম্পর্কযুক্ত।
প্রতিটি রাজ্য ফুটবল অ্যাসোসিয়েশনের নিজস্ব নিয়ম-কানুন এবং সংবিধান রয়েছে। রাজ্যের আয়তন অনুযায়ী এগুলি আবার বিভিন্ন জেলাভিত্তিক নিয়ন্ত্রণ সংস্থায় বিভক্ত। প্রতিটি রাজ্য অ্যাসোসিয়েশন নিজেদের ফুটবল লিগ পরিচালনা করে, এছাড়া জেলাভিত্তিক সংস্থাগুলি বিভিন্ন আঞ্চলিক ও ছোট লিগ গুলি নিয়ন্ত্রণ করে।
দিব্যিয়া মাদেরনা
দিব্যিয়া মাদেরনা একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য। তিনি ২০১৮ সালে ওসিয়ান নির্বাচনী এলাকা থেকে এমএলএ হিসাবে নির্বাচিত হন।
জীবন
মাদেরনা সরকারি মন্ত্রী মহিপাল মাদেরনা ও লীলা মাদেরনার মেয়ে। তার পিতামহ পারস্রম মাদেরনাও রাজনীতির সাথে যুক্ত ছিলেন, তিনি রাজস্থান আইন পরিষদে মন্ত্রিসভার মন্ত্রীর দায়িত্ব পালন করেন। মাদেরনা নটিংহ্যাম বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। ২০১০ সালে, ২৬ বছর বয়সে তিনি জোড়পুরের নিকটে অবস্থিত ওসিয়ানে অনুষ্ঠিত জেলা পরিষদ নির্বাচনে সফলভাবে প্রতিদ্বন্দ্বিতা করেন।  তিনি ভারতীয় জাতীয় কংগ্রেসের টিকেটে আসিয়ান, যোধপুর থেকে ২০১৮ সালের নির্বাচনে সফলভাবে প্রতিদ্বন্দ্বিতা করেছিলেন।
ইয়োহান বেনালুয়ান
ইয়োহান বেনালুয়ান (يوهان بن علوان; জন্ম: ২৮ মার্চ ১৯৮৭) হলেন তিউনিসিয়ার একজন পেশাদার ফুটবলার, যিনি প্রিমিয়ার লিগ ক্লাব লেস্টার সিটি ফুটবল ক্লাব এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ভারতের মহানগরের তালিকা
এটি জনসংখ্যা অনুযায়ী ভারতের মহানগর অঞ্চলের একটি তালিকা।
মুরুম
মুরুম (Murum) ভারতের মহারাষ্ট্র রাজ্যের ওসমানাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪৮ মিটার (১৭৯৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুরুম শহরের জনসংখ্যা হল ১৭,২৩২ জন। এর মধ্যে পুরুষ ৫১% এবং নারী ৪৯%।
রিক্তের বেদন
রিক্তের বেদন কাজী নজরুল ইসলামের রচিত একটি গল্পগ্রন্থ। মোট ৮টি গল্প নিয়ে ১৯২৪ খ্রিষ্টাব্দের ফেব্রুয়ারিতে প্রথম প্রকাশিত হয় এই গ্রন্থ। প্রকাশকঃ ওরিয়েন্টাল প্রিন্টার্স এন্ড পাবলিশার্স লিমিটেড, কলিকাতা।
মুরুম
জনসংখ্যার উপাত্ত
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে মুরুম এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
খাজা মোহাম্মদ কায়সার
খাজা মোহাম্মদ কায়সার একজন বাংলাদেশী কূটনীতিক এবং জাতিসংঘে বাংলাদেশের সাবেক স্থায়ী প্রতিনিধি।
জীবনের প্রথমার্ধ
কায়সারের জন্ম ঢাকা নবাব পরিবারে।
কর্মজীবন
বাংলাদেশের স্বাধীনতা যুদ্ধের সময় কায়সার ১৯৭১ সালে চীনে পাকিস্তানের রাষ্ট্রদূত ছিলেন। অন্যান্য বাঙালি কূটনীতিকদের মতো তিনি বাংলাদেশের অস্থায়ী সরকারে যোগ না দেওয়ার সিদ্ধান্ত নেন। ১৯৬৯ থেকে ১৯৭২ সাল পর্যন্ত তিনি চীনে পাকিস্তানের রাষ্ট্রদূত ছিলেন। পরে তিনি বাংলাদেশে চলে আসেন।
কায়সার ১৯৭৫ সালে মিয়ানমারে বাংলাদেশের রাষ্ট্রদূত ছিলেন জুলাই মাসে, রাষ্ট্রপতি শেখ মুজিবুর রহমান তাকে জাতিসংঘে বাংলাদেশের স্থায়ী প্রতিনিধি নিযুক্ত করেন। শেখ মুজিবুর রহমান অভ্যুত্থানে নিহত হওয়ার পর তার নিয়োগ বাতিল করা হয় এবং তাকে চীনে বাংলাদেশের রাষ্ট্রদূত নিযুক্ত করা হয়। তিনি তার স্ত্রীর হার্টের অবস্থা এবং অস্ত্রোপচারের প্রয়োজনীয়তার কারণে এই আদেশের বিলম্ব চেয়েছিলেন। তিনি শেখ মুজিবুর রহমানকে হত্যাকারী সেনা কর্মকর্তাদের নিরাপদে থাইল্যান্ডে যাওয়ার বিষয়ে আলোচনা করেন এবং বিনিময়ে বাংলাদেশে আটক ছয়টি থাই মাছ ধরার ট্রলার ছেড়ে দেন। তিনি শেখ মুজিবুর রহমানের হত্যাকাণ্ডে ভারতের প্রতিক্রিয়ারও সমালোচনা করেছিলেন।
১৯৭৬ থেকে ১৯৮২ সাল পর্যন্ত কায়সার জাতিসংঘে বাংলাদেশের স্থায়ী প্রতিনিধি ছিলেন।
কায়সার ১৯৮১ সালের সেপ্টেম্বরে জাতিসংঘের ৩৬ তম সাধারণ পরিষদের সভাপতি হওয়ার জন্য লড়েছিলেন। কিন্তু ভোটের তৃতীয় রাউন্ডে ইরাকের ইসমত কিত্তানির কাছে হেরে যান। তিনি প্রথম রাউন্ডে তৃতীয় এবং দ্বিতীয় দফা ভোটে দ্বিতীয় হন।
মুখবিবর
মুখবিবর বা মুখ (Mouth বা Oral cavity) পরিপাকনালীর প্রথম অংশ যা খাদ্য গ্রহণ করে এবং প্রাথমিক পরিপাক শুরু করে। এখানে শক্ত খাবার যান্ত্রিকভাবে ভেঙে ছোট ছোট অংশে পরিণত হয় এবং লালার সাথে মিশ্রিত হয়।
খাওয়া, পান করা, পরিপাক ছাড়াও কথা বলা, বিভিন্ন ইঙ্গিত করা, শ্বাস-প্রশ্বাস চালানো, চুমু খাওয়া, ইত্যাদিতে মুখ কাজে আসে।
থুসিডাইডিস
thumb|200px|থুসিডাইডিস এর আবক্ষ মূর্তি, রয়েল অন্টারিও মিউজিয়াম, [[টরোন্টো]] থুসিডাইডিস (Θουκυδίδης, Thoukydídēs; আনুমানিক: ৪৬০ খ্রিস্ট্রপূর্ব – সি. ৩৯৫ খ্রিস্টপূর্ব) ছিলেন একজন গ্রিক ইতিহাসবিদ ও এথেনিয়ান জেনারেল। তার লেখা পিলোপনেশিয়ান যুদ্ধের ইতিহাস গ্রন্থে খ্রিস্টপূর্ব ৫ম শতাব্দীর ৪১১ খ্রিস্টপূর্বের স্পার্টা ও অ্যাথেন্স এর মধ্যকার যুদ্ধের বর্ণনা রয়েছে। তার এই লেখা ক্লাসিক বলে ব্যাপকভাবে সমাদৃত ও এটি এই বিষয়ের উপর প্রথম গ্রন্থ হিসেবেও সমাদৃত। থুসিডাইডিসকে বৈজ্ঞানিক ইতিহাসের জনক বলে আক্ষায়িত করা হয়। কারণ, তথ্যপ্রমাণ সংগ্রহের কঠোর মান নিয়ন্ত্রণ, ও দেবতাদের হস্তক্ষেপ সম্পর্কিত বিভিন্ন বিষয়ের কারণ এবং প্রভাকে কোন প্রকার উৎস ব্যতীত বিশ্লেষণ করাই ছিল তার প্রধান কাজ। প্রাচীন ইতিহাস হল মূলত সাহিত্য। সেখানে থুসিডাইডিস সর্বজনীন মানবিক সমস্যাগুলো অনুধাবন করতে পেরেছিলেন। তাকে রাজনৈতিক বাস্তবতার জনকও বলা হয়ে থাকে।
৪২৪ খ্রিস্টপূর্বাব্দে তিনি জেনারেল হিসেবে নিযুক্ত হন। স্পার্টার কমান্ডার ব্রাসিডাস এথেন্সের গূরত্বপূর্ণ এলাকা এম্ফিপোলিস আক্রমণ করে কিন্তু থুসিডাইডিস তার ছোট বাহিনী নিয়ে যুদ্ধক্ষেত্রে পৌঁছতে দেরি করেন এবং ব্রাসিডাসের আক্রমণ ঠেকাতে ব্যার্থ হন। কিন্তু তিনি তার বাহিনী নিয়ে আইওনের কাছের বন্দরে ব্রাসিডাসের আক্রমণ প্রতিহত করেন। যুদ্ধের এই ব্যার্থতার ফলে তাকে থ্রাসিয়ানে নির্বাসিত করা হয় ও তিনি নির্বাসিত হওয়ার প্রায় বিশ বছর পর এথেন্স ফিরে আসেন।
এথেন্স থেকে নির্বাসিত হয়ে তিনি পিলোপনেশিয়ান এলাকাগুলো ভ্রমণ করেন ও পিলোপনেশিয়ান যুদ্ধের ইতিহাস গ্রন্থটি রচনা করেন। গ্রন্থটি লেখার সময় তিনি যুদ্ধরত দুই পক্ষের সাক্ষাৎকার গ্রহণের সুযোগ পান ও প্রচুর তথ্য-প্রমাণ সংগ্রহ করেন।
থুসিডাইডিস ৪৩০ খ্রিস্টপূর্বের এথেন্সের বিখ্যাত প্লেগ সম্পর্কে বর্ণনা করেছেন, যে প্লেগে এথেন্সের জনসংখ্যার প্রায় এক তৃতীয়াংশ নিহত হয়েছিল। এই প্লেগেই এথেন্স নেতা পেরিক্লিস মৃত্যুবরণ করেন।
ভিতালিনা বাতসারাশকিনা
ভিতালিনা আইগোরেভনা বাতসারাশকিনা (Виталина Игоревна Бацарашкина; জন্ম: ১ অক্টোবর ১৯৯৬) একজন রুশ শ্যুটার। তিনি ২০২০ টোকিও অলিম্পিকে ১০ মিটার এবং ২৫ মিটার এয়ার পিস্তল দুটি ইভেন্টেই অলিম্পিক রেকর্ডের সাথে স্বর্ণপদক জয় করেন এবং আর্টেম চেরনোউসভের সাথে মিশ্র ইভেন্টে রৌপ্য পদক জয় করেন। এর মাধ্যমে তিনি প্রথম নারী হিসেবে একই আসরে তিনটি পদক জেতার কৃতিত্ব তৈরি করেন। অলিম্পিক গেমসের পূর্বের আসরে তিনি ১০ মিটার এয়ার পিস্তলে দ্বিতীয় স্থান অর্জন করেছিলেন। এছাড়াও, তিনি ২০১৮ বিশ্ব চ্যাম্পিয়নশিপে স্বর্ণ, রৌপ্য এবং ব্রোঞ্জ পদক জয় করেছেন।
প্রাথমিক জীবন
বাতসারাশকিনার বাবা ছিলেন একজন পুলিশ অফিসার, এক দাদা ছিলেন পেশাদার শিকারি এবং অন্যজন ছিলেন একজন পেশাদার সামরিক কর্মকর্তা। ১০ বছর বয়স অবধি, তিনি তাদের কাছ থেকে শ্যুটিং-এর প্রাথমিক বিষয়গুলি আয়ত্ত করেন এবং ইতোমধ্যে তার নিজের রাইফেল দখলে নেন। তবে, পরবর্তী জীবনে তিনি পিস্তলই পছন্দ করেছিলেন। তার প্রশিক্ষক নাতালিয়া কুদরিনার অধীনে তিনি ১২ বছর বয়সে শুটিং ক্রীড়া শুরু করেন।
আন্তর্জাতিক ক্যারিয়ার
আন্তর্জাতিক ইভেন্টসমূহে, বাতসারাশকিনা ১০ মিটার এবং ২৫ মিটার পিস্তল বিভাগে অংশগ্রহণ করেন। তার প্রথম উল্লেখযোগ্য আন্তর্জাতিক সাফল্য ছিল মস্কোতে ২০১৪ সালের ইউরোপীয় জুনিয়র চ্যাম্পিয়নশিপে, ১০ মিটার এয়ার পিস্তল ইভেন্টে তৃতীয় স্থান অর্জন এবং ফাইনালে ১৭৯.২ পয়েন্ট সংগ্রহ। একই বছর এবং একই বিভাগে তিনি গ্রানাদায় বিশ্ব জুনিয়র চ্যাম্পিয়নশিপে দ্বিতীয় স্থান অর্জন করেন ও ফাইনালে ১৯৮.২ পয়েন্ট সংগ্রহ করেন। ২০১৫ সালে, বাতসারাশকিনা ১০ মিটার পিস্তল ফাইনালে ২০০.২ পয়েন্ট অর্জন করে সুহল এ অনুষ্ঠিত জুনিয়র বিশ্বকাপে স্বর্ণপদক জয় করেন। তিনি ২৫ মিটার ফাইনালে রৌপ্য পদকও জিতেছিলেন। তিনি ম্যারিবোর এ অনুষ্ঠিত ইউরোপীয় জুনিয়র চ্যাম্পিয়নশিপেও স্বর্ণপদক জয় করেন। ২০১৫ আইএসএসএফ বিশ্বকাপের ২৫ মিটার ইভেন্টে মধ্যে তিনি শেষে এক পয়েন্ট নিয়ে দ্বিতীয় স্থান অর্জন করেন।
বাতসারাশকিনা ২০১৬ গ্রীষ্মকালীন অলিম্পিকে অংশ নিয়েছিলেন। সেরা ফলাফল (৩৯০) নিয়ে ফাইনালে খেলার যোগ্যতা অর্জন করলেও, তিনি চীনা ঝাং মেংজু এর অলিম্পিক রেকর্ডের মাধ্যমে সমাপ্তির কারণে স্বর্ণপদক জিততে ব্যর্থ হন। উক্ত আসরে, বাতসারাশকিনা মেয়েদের ১০ মিটার এয়ার পিস্তল ইভেন্টে তার প্রথম রৌপ্য পদক জয় করেন।
২০১৮ ইউরোপিয়ান চ্যাম্পিয়নশিপের ১০ মিটার টিম ইভেন্টে তিনি তার প্রথম স্বর্ণপদক জয় করেন। এর আগে, ২০১৭ সালে ম্যারিবোরের ১০ মিটার ইউরোপীয় চ্যাম্পিয়নশিপে মিশ্র এবং দলীয় ইভেন্টেও তিনি পদক জিতেছিলেন। ২০১৮ আইএসএসএফ ওয়ার্ল্ড শুটিং চ্যাম্পিয়নশিপে, তিনি মিশ্র ১০ মিটার এয়ার পিস্তল, ২৫ মিটার পিস্তল এবং ১০ মিটার টিম এয়ার পিস্তল ইভেন্টে স্বর্ণ, রৌপ্য এবং ব্রোঞ্জ পদক সংগ্রহ করেন। মিশ্র ইভেন্টে তিনি আর্টেম চেরনোউসভের সাথে অংশীদার হন, যিনি ইউরোপীয় চ্যাম্পিয়নশিপেও তার অংশীদারও ছিলেন।
এরপর তিনি বেলারুশের মিনস্ক এ অনুষ্ঠিত টুর্নামেন্টের ২য় সংস্করণ, ২০১৯ ইউরোপীয় গেমসে অংশগ্রহণ করেন। উভয় পিস্তল ইভেন্টে (১০ মিটার এবং ২৫ মিটার) চতুর্থ স্থান অর্জন করে, বাতসারাশকিনা এবং চেরনোউসভ রাশিয়ার পক্ষে প্রথম স্বর্ণপদক এনে দেন। ২০২০ ইউরোপিয়ান ১০ মিটার ইভেন্টেস চ্যাম্পিয়নশিপে, তিনি একক ইভেন্টে চতুর্থ স্থান অর্জন করেন। টিম ইভেন্টে, তিনি এবং তার সতীর্থরা পঞ্চম অবস্থান অর্জন করেন। তবে, তিনি এবং চেরনোউসভ পুনরায় স্বর্ণপদক জয় করেন।
২০২১ মৌসুমে, তিনি ২০২১ ইউরোপীয় শুটিং চ্যাম্পিয়নশিপে চারটি পদক জয় করেন, যার মধ্যে একটি ছিল স্বর্ণপদক। একক ইভেন্টে, ১০ মিটার এবং ২৫ মিটার ইভেন্টে তিনি যথাক্রমে রৌপ্য এবং ব্রোঞ্জ পদক জয় করেন। তিনি ১০ মিটার দলীয় ইভেন্টে আরেকটি রৌপ্য পদক জয় করেন। ২০২১ এ অনুষ্ঠিত ২০২০ টোকিও অলিম্পিকে তিনি, নারী শ্যুটার হিসেবে একই আসরে তিনটি পদক জেতার অনন্য রেকর্ড তৈরি করেন।
করোনাভাইরাস মন্দা
থাম্ব|318x318পিক্সেল|আইএমএফ ওয়ার্ল্ড ইকোনমিক আউটলুক জানুয়ারী 2021 রিয়েল জিডিপি বৃদ্ধির হার করোনাভাইরাস মন্দা হচ্ছে বর্তমানে চলমান বৈশ্বিক অর্থনৈতিক মহা মন্দা যা ২০২০ খ্রিষ্টাব্দের শুরুতে বৈশ্বিক অর্থনীতিতে প্রভাব ফেলতে শুরু করেছে। এটা গ্রেট লকডাউন বা গ্রেট শাটডাউন নামেও পরিচিতি পেয়েছে।  ২০২০ শেয়ারবাজার ধ্বস (২০শে ফেব্রুয়ারি ২০২০)  এর মাধ্যমে এটি শুরু হয়ে কোভিড-১৯ মহামারীর সময়ে ভয়াবহ আকার ধারণ করেছিল। গ্রেট রিসেশন এর পর অর্থনীতির সবচেয়ে খাড়া পতন এই মন্দাটি। ১৪ এপ্রিল ২০২০ খ্রিস্টাব্দে  ইন্টারন্যাশনাল মনিটারি ফান্ড (আইএমএফ) এক ঘোষণায় এই মহামন্দা বিষয়ে সতর্ক করেছে। জি7 অন্তর্ভুক্ত জাতীসমূহ ইতিমধ্যেই অথবা সিঘ্রই এই মহামন্দার মধ্যে প্রবেশ করবে এবং একইসাথে অধিকাংশ পশ্চিমা দেশের অর্থনীতির উন্নয়ন হারও লক্ষনীয় পরিমান হ্রাস পাবে। আইএমএফ বলেছে এই অর্থনৈতিক অবক্ষয় ২০০৯ সালের গ্রেট রিসেশন এর চেয়েও ভয়াবহ হবে।   থাম্ব|করোনভাইরাস ভাইরাস কাঠামো
মিশ্র পদার্থ
রসায়নবিদ্যায় মিশ্রণ, রাসায়নিক মিশ্রণ বা মিশ্র পদার্থ বলতে দুই বা তার অধিক রাসায়নিক পদার্থের ভৌত সমবায়ে গঠিত পদার্থকে বোঝায়। এগুলি দ্রবণ, প্রলম্বন বা নিলম্বিত বিক্ষেপ এই তিন রূপে মিশ্রিত হয়। মিশ্রণগুলিতে রাসায়নিক পদার্থ যেমন মৌলিক পদার্থ বা যৌগিক পদার্থগুলি কোনও রাসায়নিক বন্ধন বা অন্য কোনও রাসায়নিক পরিবর্তন ছাড়াই যান্ত্রিকভাবে মিশ্রিত অবস্থায় থাকে, কিন্তু প্রতিটি উপাদান তার রাসায়নিক গঠন ও ধর্ম বজায় রাখে। যদিও মিশ্রণের উপাদানগুলির কোনও রাসায়নিক পরিবর্তন ঘটে না, এর ভৌত ধর্ম যেমন গলনাঙ্ক গাঠনিক উপাদানগুলির তুলনায় ভিন্ন হতে পারে। কিছু মিশ্রণকে যান্ত্রিক বা তাপীয় উপায়ে এর উপাদানে পৃথক করা যেতে পারে।
মিশ্রণের ধর্মাবলি
বায়ুমণ্ডলের বায়ু একটি মিশ্রণে উদাহরণ। বায়ু একটি সমসত্ব মিশ্রণ যাতে বিভিন্ন বায়বীয় পদার্থ যেমন নাইট্রোজেন, অক্সিজেন ও অন্যান্য কিছু পদার্থ খুব স্বল্প পরিমাণে মিশ্রিত থাকে। লবণ, চিনি ও আরও অনেক পদার্থে পানিতে দ্রবীভূত হয়ে সমসত্ব মিশ্রণ তৈরি করতে পারে।
মিশ্রণের সাথে রাসায়নিক যৌগের পার্থক্যগুলি নিম্নরূপ:
নিচের সারণিতে মিশ্রণের তিনটি শ্রেণী বা পরিবারের প্রধান ধর্মগুলি দেখানো হল এবং এদের উদাহরণ দেওয়া হল
সাওয়ারিয়া
সাওয়ারিয়া হল ২০০৭ সালের একটি হিন্দি-ভাষার ভারতীয় প্রণয়ধর্মী চলচ্চিত্র, যা সঞ্জয় লীলা ভন্সালী দ্বারা প্রযোজিত ও পরিচালিত হয়েছিল। চলচ্চিত্রটি ফিওদর দস্তয়েভস্কির ১৮৪৮ সালে প্রকাশিত ছোট গল্প হোয়াইট নাইটস অবলম্বনে নির্মিত হয়েছিল। এই চলচ্চিত্রের মাধ্যমে রণবীর কাপুর ও সোনম কাপুরের অভিনয়ে অভিষেক হয়েছিল। রানি মুখার্জি ও সালমান খানও পার্শ্ব চরিত্রে অভিনয় করেছিলেন। এটি মৃত্যুর আগে জোহরা সেহগাল ও বেগম পাড়ার অভিনীত শেষ চলচ্চিত্র ছিল। সনি পিকচার্স এন্টারটেইনমেন্ট দ্বারা সহ-প্রযোজিত, চলচ্চিত্রটি হলিউড স্টুডিও দ্বারা উত্তর আমেরিকায় মুক্তি পাওয়া প্রথম বলিউড চলচ্চিত্র ও ব্লু-রে ডিস্কে মুক্তি পাওয়া প্রথম বলিউড চলচ্চিত্রগুলির মধ্যে একটি ছিল।
সাওয়ারিয়া ২০০৭ সালের ৯ই নভেম্বর মুক্তি পায় এবং এটি একটি বাণিজ্যিক বিপর্যয় হয়ে ওঠে। এটি মুক্তির পর সাউন্ডট্র্যাক, প্রোডাকশন ডিজাইন, দুর্দান্ত শৈল্পিক পদ্ধতি ও কলাকুশলীদের অভিনয়ের জন্য প্রশংসা সহ মিশ্র-থেকে-নেতিবাচক পর্যালোচনা পেয়েছিল; তবে এর গল্প ও চিত্রনাট্য তীব্র সমালোচনার মুখে পড়েছিল।
৫৩তম ফিল্মফেয়ার অ্যাওয়ার্ডে, সাওয়ারিয়া সেরা পার্শ্ব অভিনেত্রী (মুখার্জি) ও সেরা সঙ্গীত পরিচালক (মন্টি শর্মা) সহ ৬ টি মনোনয়ন পেয়েছিলেন এবং সেরা পুরুষ অভিষেক (রণবীর কাপুর) ও সেরা পুরুষ প্লেব্যাক গায়কের (শান "জব সে তেরে নাইনা"-এর জন্য) জিতেছিল।
উৎপাদন
বনসালি প্রথমে চেয়েছিলেন রানী মুখার্জি ও সালমান খানের বর্ধিত অতিথি উপস্থিতি জনসাধারণের কাছ থেকে লুকানো হোক, কিন্তু পরে ঘোষণা করেন যে তাদের সহায়ক ভূমিকায় দেখা যাবে।
ছবির কাল্পনিক শহরের জন্য বিস্তৃত সেট, হ্রদ, রাস্তা, দোকান, সাইনবোর্ড ও একটি ক্লক টাওয়ার সহ, প্রযোজনা নকশাকার ওমুং কুমার দ্বারা নকশা করা হয়েছিল, যিনি আগে ব্ল্যাক (২০০৫) চলচ্চিত্রে বানসালির সঙ্গে কাজ করেছিলেন।
চলচ্চিত্রটি প্রথম অফিসিয়াল টিজারটি নিউ ইয়র্ক টাইমস ২০০৭ সালের ২৫শে আগস্ট অ্যাক্সেস করেছিল। প্রথম প্রদর্শনী ২০০৭ সালের ২৮শে অক্টোবর অনুষ্ঠিত হয়েছিল, যদিও শুধুমাত্র চলচ্চিত্রের সঙ্গে সংশ্লিষ্টদের জন্য হয়েছিল।
এই চলচ্চিত্রটি ২০০৭ সালের ৯ই নভেম্বর মুক্তি পেয়েছিল।
রাজকন্যা
thumb|ডেনমার্কের রাজকন্যার মুকুট রাজকন্যা হলো একটি রাজকীয় পদবী, যা রাজবংশীয় মেয়ে, রাজপুত্রের পত্নী ইত্যাদি মহিলার ক্ষেত্রে ব্যবহার করা হয়।
অন্যান্য শব্দ
রাজকন্যা উপাধীটি সকল রাজতান্ত্রিক রাষ্ট্রে ছিলো। প্রতিটা রাষ্ট্রে নিজস্ব ভাষা ও সংস্কৃতি অনুযায়ী উপাধী ব্যবহার করা হতো। ভারতীয় মুসলিম রাজকন্যাদের শাহজাদি বলা হতো এবং হিন্দু রাজকন্যাদের রাজকন্যা অথবা রাজকুমারী বলা হতো।
শাসক হিসেবে রাজকন্যা
ইতিহাসে বিভিন্ন দেশে রাজকন্যারা রাজত্ব করছেন। রাজপুত্রদের শাসন করার চেয়ে রাজকন্যাদের শাসন করার নজির খুব কম। কারণ বেশিরভাগ রাজত্বকালে মহিলারা সিংহাসনের উত্তরাধিকার থেকে বঞ্চিত ছিলেন। রাজকন্যা শাসিত রাজ্যের উদাহরণ হলো, এন্টিওচ কনস্ট্যান্স, ১২শ শতাব্দীতে এর রাজকন্যারা শাসনভার লাভ করেছিলো।
রাজতন্ত্রের বংশধর
বহু শতাব্দী ধরে "রাজকন্যা" উপাধিটি কোনও রাজার কন্যার জন্য ব্যবহৃত হতো না। ইংরেজীতে সাধারণত "লেডি" বলা হত। পুরাতন ইংরেজিতে রানী বাদ দিয়ে "রাজপুত্র" সমতুল্য কোনও রাজকীয় উপাধি মেয়েদের জন্য ছিল না। রাজকীয় মহিলাদের সম্বোধন করা হতো "দ্য লেডি [প্রথম নাম]" হিসাবে। উদাহরণস্বরূপ, ইংল্যান্ডের হেনরি অষ্টমের কন্যা এলিজাবেথ এবং মেরিকে প্রায়শই "লেডিস এলিজাবেথ এবং মেরি" হিসাবে উল্লেখ করা হত। এই অনুশীলনটি অবশ্য সামঞ্জস্যপূর্ণ ছিল না। ডেনমার্কের যুবরাজ জর্জ এবং গ্রেট ব্রিটেনের দ্বিতীয় জেমসের মেয়ে অ্যানের মধ্যে বিবাহ চুক্তিতে অ্যানিকে "দ্য প্রিন্সেস অ্যানি" হিসাবে উল্লেখ করা হয়।
রাজপুত্রদের স্ত্রী
যুক্তরাজ্যের রানী দ্বিতীয় এলিজাবেথ ২১ আগস্ট, ১৯৯৬ তারিখে আইন জারি করেছিলেন যে, যুক্তরাজ্যের রাজপুত্রের সাথে তালাকপ্রাপ্ত যে কোনও মহিলা আর "রয়্যাল হাইনেস" উপাধীর অধিকারী হবেন না। এটি এখনও ডায়ানা, প্রিন্সেস অফ ওয়েলস এবং সারা, ডাচেস অফ ইয়র্ক উপাধী ব্যবহার করা হয়।
সোনাব্যাঙ
সোনাব্যাঙ (লিথোব্যাটস পাইপিয়েনস বা রানা পাইপিয়েনস ) ব্যাঙ পরিবারের এক প্রজাতির অন্তর্ভুক্ত যাকে লেপার্ড‌ ফ্রগ বা চিতা ব্যাঙ নামেও অভিহিত করা হয়। এদের প্রধানত কানাডা এবং মার্কিন যুক্তরাষ্ট্রের কিছু অংশে বাস করতে দেখা যায়। এটি মিনেসোটা এবং ভার্মন্ট অঞ্চলের বহুল পরিচিত উভচর প্রাণী।
বর্ণনা
ব্যাঙের প্রজাতির সোনাব্যাঙ বেশ বৃহৎ আকৃতির, যার দেহের অগ্রভাগ থেকে পশ্চাৎ ভাগের দৈর্ঘ্যে প্রায় ১১ সেন্টিমিটার (৪.৩ ইঞ্চি)। এদের শরীরের বিশেষত পৃষ্ঠভাগের রঙ সবুজ অথবা বাদামি হয়। এদের শরীরের পশ্চাৎ ভাগে, পার্শ‌দেশে এবং পায়ে বড় বড় বৃত্তাকার দাগ থাকে। প্রতিটি বৃত্তাকার দাগকে সাধারণত একটি অপেক্ষাকৃত হালকা রঙের বলয় বেষ্টন করে থাকে। দুই চোখের পিছন থেকে শুরু করে একজোড়া ভাঁজগুলি একে অপরের সাথে সমান্তরালে পিঠের উপর দিয়ে গমন করে দেহের পশ্চাৎ ভাগের দিকে অগ্রসর হয়েছে। এই ভাঁজদুটি সাধারণত হাল্কা রঙের, বেশিরভাগ ক্ষেত্রে গোলাপি রঙের হয়। এছাড়াও, একটি ফ্যাকাশে দাগ নাসারন্ধ্র থেকে শুরু করে চোখের নীচে কাঁধে সমাপ্ত হয়। এদের অঙ্কদেশ সাধারণত সাদা বা ফ্যাকাশে সবুজ হয়। এদের চোখের তারার রঙ সোনালী হয় এবং পায়ের আঙ্গুলগুলি পাতলা চামড়া দ্বারা পরস্পর যুক্ত থাকে।
সোনাব্যাঙ -এর বেঙাচি বা লার্ভা সাধারণত বাদামী বা ধূসর বর্ণের হয় এবং এদের নিচের অংশে হাল্কা রঙের একটি ফুস্কুড়ি থাকে। এদের লেজ ধূসর বর্ণের হয়।
বর্ণভেদ
বিভিন্ন বর্ণের সোনাব্যাঙ -এর প্রজাতির খোজ পাওয়া গেছে যার মধ্যে সবচেয়ে বেশি সংখ্যায় পাওয়া গেছে সবুজ ও বাদামী রঙের প্রজাতি যাদের মধ্যে একটি বিশেষ প্রকারের শ্রেণিকে বার্ন‌সি বলা হয়। এই বিশেষ বার্ন‌সি প্রকারের সোনাব্যাঙ -এর পিঠে বৃত্তাকার দাগ দেখা যায়না কিন্ত তাদের পায়ে দাগ থাকতে পারে। এগুলি উজ্জ্বল সবুজ বা বাদামী হতে পারে এবং এদের শরীরে হলুদ রঙের ভাঁজ থাকতে পারে। অ্যালবিনিজম(অ্যালবিনিজম একটি বিরল জীনগত রোগ যা ত্বক, চুল এবং চোখের রঙ খুব কম বা বর্ণহীন করে তোলে।) এই প্রজাতিতেও দেখা যায় তবে তা খুব বিরল।
বাস্তুশাস্ত্র এবং আচরণ
সোনাব্যাঙ -এর বাসস্থান বিস্তৃত অঞ্চল জুড়ে পরিব্যাপ্ত। সাধারণত স্থায়ী জলাশয়, জলাভূমি, বদ্ধ জলাশয় এবং ধীর স্রোতযুক্ত নালা, উন্মুক্ত শহুরে অঞ্চলে পাওয়া যায় এদের দেখা যায়। এরা সাধারণত এমন জলাশয়ে বাস করে যেখানে প্রচুর জলজ উদ্ভিদ বর্তমান। গ্রীষ্মে, তারা প্রায়শই জলাভূমি ত্যাগ করে ঘাসযুক্ত অঞ্চল এবং তৃণভূমিতে চলে যায়। এরা ঠান্ডা পরিবেশে ভালভাবে মানিয়ে নিতে পারে এবং সমুদ্রপৃষ্ঠ থেকে প্রায় ৩,০০০ মিটার (৯,৮০০ ফুট) উচ্চতায় এদের দেখা যায়। পুরুষ সোনাব্যাঙ বসন্ত এবং গ্রীষ্মের সময় জলের ভেতর থেকে একটি বিশেষ ধরনের ডাক দেয়। সোনাব্যাঙ সাধারণত বসন্তে (মার্চ-জুন) প্রজনন করে। এরা জলের মধ্যে ৬৫০০ -এর বেশি ডিম পারে এবং ডিম থেকে বেরনোর পর লার্ভাদের জীবনযাত্রা জলেই পূর্ণতা পায়। বেঙাচিগুলি কালো দাগযুক্ত হালকা বাদামী এবং পরিবেশগত অবস্থা উপর নির্ভর কর ৭০-১১০ দিনের মধ্যে পূর্ণ বিকশিত হয়। লার্ভা থেকে সামান্য বিকশিত হওয়ার পর রূপান্তর ব্যাঙগুলি ২-৩ সেমি (০.৭৯–১.১৮ ইঞ্চি) দীর্ঘ হয় এবং আকৃতি ও প্রকৃতিগতভাবে এরা প্রাপ্তবয়স্ক ব্যাঙের সাথে সাদৃশ্যপূর্ণ হয়।
এই প্রজাতিটি পশ্চিম কানাডা এবং মার্কিন যুক্তরাষ্ট্রের বিভিন্ন অঞ্চলে একসময় বহুল সংখ্যায় বসবাস করত যতক্ষণ না ১৯৭০ সালে এদের সংখ্যা হ্রাস পেতে শুরু করে। যদিও এই হ্রাসের চূড়ান্ত কারণ অজানা তবুও অনুমান করা হয় যে, আবাসস্থল হ্রাস এবং খণ্ডন, পরিবেশ দূষন, প্রবর্তিত মাছ চাষ, খরা এবং রোগ এইসব কারণে বহু অঞ্চলে ব্যাঙের এই প্রজাতির জীবনযাপনে বাঁধা পরে এবং এদের সংখ্যা হ্রাস পায়। এই অঞ্চলে সোনাব্যাঙের বহু প্রজাতি এই জনসংখ্যা হ্রাস থেকে এখনও উদ্ধার পায়নি।
সোনাব্যাঙ বিভিন্ন প্রাণী, যেমন সাপ, রাকুন, অন্যান্য ব্যাঙ এবং এমনকি মানুষেরও শিকারে পরিনত হয়েছে। অন্যান্য ব্যাঙ -এর মত এরা নিজের সুরক্ষার জন্য তাদের ত্বক থেকে ক্ষতিকারক ক্ষরণ সৃষ্টি করে না এবং শিকারির হাত থেকে বাঁচার জন্য শুধুমাত্র নিজের গতির উপর নির্ভরশীল। তারা ঝিঁঝিপোকা, মাছি, কৃমি এবং আরও ছোট ব্যাঙ সহ বিভিন্ন ধরনের প্রাণী খায়। তাদের বড় মুখ ব্যবহার করে তারা পাখি এবং গার্টার সাপকেও গ্রাস করতে পারে। এই প্রজাতি পিকেরেল ব্যাঙের (লিথোব্যাটস প্যালাস্ট্রিস) এবং দক্ষিণ চিতাবাঘ ব্যাঙের (লিথোবেটস স্পেনোসেফালাস) সমতুল্য।
চিকিৎসা শাস্ত্র
সোনাব্যাঙ তার ডিম্বাণুজননকোষে নির্দিষ্ট রাইবোনোক্লেজ উৎপাদন করে। এই উৎসেচকগুলি ক্যান্সারের সম্ভাব্য ওষুধ হিসাবে বিবেচনা করা হচ্ছে। রেনপিরনেস (অনকনাস) নামে পরিচিত এই জাতীয় একটি অণু ফুসফুসের মেসোথেলিয়োমা এবং ফুসফুসের টিউমারের চিকিৎসা হিসাবে পরীক্ষিত হচ্ছে। আরেকটি অ্যামফিনেজকে মস্তিষ্কের টিউমারের সম্ভাব্য চিকিৎসা হিসাবে পরীক্ষা করা হচ্ছে।
স্নায়ুবিজ্ঞান
১৯৫০ এর দশক থেকেই স্নায়ুর প্রাথমিক বৈশিষ্ট্য সম্পর্কে আবিষ্কার করার জন্য সোনাব্যাঙ একটি পছন্দের প্রজাতি। এই ব্যাঙের সার্টোরিয়াস পেশীর সায়াটিক স্নায়ুতন্তুর স্নায়ু এবং পেশির সংযোগস্থল অংশটি স্নায়ুতন্ত্র সম্পর্কে প্রাথমিক তথ্য সম্পর্কে জানার জন্য খুবই গুরুত্বপূর্ণ।
পেশী দেহতত্ত্ব এবং জৈব প্রকৌশল
পেশীতত্ত্বে ও জৈব প্রকৌশলে গুরুত্বপূর্ণ গবেষণার জন্য সোনাব্যাঙ ব্যবহৃত হয় কারণ সার্টরিয়াস পেশীর দক্ষতার কারণে তারা বেশ কয়েক ঘণ্টা গবেষণাগারের আবদ্ধ পরিবেশে কাঁচের ভেতর জীবিত থাকতে পারে। এছারাও এদের শারীরিক দক্ষতা, অর্থাৎ ঝাঁপ দিয়ে চলা এবং সাঁতার কাটা -এই সকল কাজে এদের পেশী কীভাবে সহায়তা করে তাও গুরুত্বপূর্ণ গবেষণার বিষয়।
পরিসর
সোনাব্যাঙ -এর প্রজাতি কানাডার গ্রেট স্লেভ লেক এবং হাডসন বে থেকে দক্ষিণে কেনটাকি এবং নিউ মেক্সিকো, মার্কিন যুক্তরাষ্ট্র পর্যন্ত খুজে পাওয়া যায়। এটি পানামায়ও পাওয়া যায়, যেখানে এটি কেন্দ্রীয় কর্ডিলার এবং পশ্চিম প্রশান্ত মহাসাগরীয় নিম্নভূমির স্থানীয় জীব হিসাবে পরিচিত যদিও এটি সম্ভবত সেখানকার একটি অবর্ণিত প্রজাতি। এদের সাধারণত তৃণভূমি, হ্রদের তীরবর্তী অঞ্চল এবং জলাভূমি অঞ্চলে দেখা যায়।
নাচানে
নাচানে (Nachane) ভারতের মহারাষ্ট্র রাজ্যের রত্নগিরি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নাচানে শহরের জনসংখ্যা হল ৯২৩৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে নাচানে এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।